Allamanda

Allamanda ialah genus tumbuhan berbunga dalam keluarga Apocynaceae. Ia tempatan dari Amerika iaitu bertaburan dari Mexico ke Argentina. Beberapa spesies ditanam menjadi tanaman hiasan untuk bunga besarnya yang berwarna. Kebanyakan spesies mengeluarkan bunga kuning namun A. blanchetii berbunga dadu.de Souza-Silva, R. F. and A. Rapini. (2009). Allamanda calcicola (Apocynaceae), an overlooked new species from limestone  outcrops in the States of Minas Gerais and Bahia, Brazil. Kew Bulletin 64(1), 171–74. Genus ini dinamakan Allamanda menghormati pakar tumbuhan dan perubatan Swiss, Frédéric-Louis Allamand (1736–1809).Allamanda. FloraBase. Western Australian Herbarium. Ia turut disebut akar kuning, janda kaya dan alamanda dalam bahasa Melayu.

 Penerangan 
Tumbuhan genus ini ialah pokok malar hijau, renek dan menjalar, yang mengandungi getah putih. Daunnya tersusun bertentangan dalam pusaran melebihi 5 inci. Lai daun umumnya bujur dan berbirai halus, dan beberapanya berkulit atau sedikit berbulu. Perbungaannya ialah payung tambahan (cyme) campuran. Bunganya mempunyai kelopak bercuping lima dan sari bunga lima ranggi berbentuk loceng atau corong yang kuning dalam kebanyakan spesies. Buahnya pula ialah skizokarpa yang mengandungi dua atau empat benih.


 Spesies 
Terdapat sekitar 12 ke 15 spesies sah dalam genus ini. Spesies dan sinonimnya termasuk:
Allamanda angustifolia Pohl – akar kuning runcing
Allamanda blanchetii A.DC. – akar kuning ungu, alamanda ungu
Allamanda calcicola
Allamanda cathartica L. – akar kuning betul, alamanda kuning, cempaka hutan
Allamanda doniana Müll.Arg.
Allamanda laevis Markgr.
Allamanda martii Müll.Arg.
Allamanda nobilis T.Moore
Allamanda oenotherifolia Pohl
Allamanda polyantha Müll.Arg.
Allamanda puberula A.DC.
Allamanda schottii Pohl – akar kuning semak
Allamanda setulosa Miq.
Allamanda thevetifolia Müll.Arg.
Allamanda weberbaueri Markgr.

 Lihat juga 
 Adenium
 Nerium
 Plumeria

 Rujukan